Утверждено и введено в действие

приказом по школе № 18 от 27.03.2017 г.

Принят на заседании педагогического совета учителей МБОУ «Сатламышевская основная общеобразовательная школа»

протокол № 4 от 27.03. 2017г.

**1.Планируемые рузультаты**

**Татарский язык**

**Төп таләпләр:**

- **шәхси нәтиҗәләр** (баланың шәхси сыйфатлары, белем алуга әзерлеге һәм белем дәрәҗәсен , танып белүен үстеүгә сәләтле булуы);

- **предметара нәтиҗәлэр** (баланың белем алуга сәләтен һәм алган белемнәрен практикада куллана белу осталыгын булдыручы универсаль уку гамәлләре );

- **предмет нэтиҗәләре** (уку предметын өйрәнү барышында яңа белемнәр алуда, аларны куллануда укучылар тарафыннан үзләштергән тәҗрибә)

Белем алуның универсаль гамәлләре (УУГ) дүрт төрле: **Коммуникатив универсаль уку гамәлләре:** тыңлый, ишетә, үз фикереңне диалогта һәм монолог рәвешендә башкаларга җиткеру, башкаларны кимсетмичәүз фикереңне яклый белү. **Танып белү универсаль уку гамәллэре:** ысул аерып ала белү, төрле белем чыганакларыннан файдалану, эчтәлекне модельләштерү.

**Регулятив универсаль уку гамәлләре:** уку мәсьәләсен кую, чишү юлларын билгеләү, аны чишү, үз эшеңә контроль ясый һәм бәя бирә белү.

**Әхлакый:** гомумкешелек кыйммәтләренә уңай мөнәсәбәт формалаштыруга юнәлтелгән гамәлләр.

**Шәхси нәтиҗәләр:**

1) Туган республикага, туган илгә, халкына, ил тарихына карата гражданлык нигезләре, үз милләтен ярату, татар булуы белән горурлану хисләре формалаштыру.

2) Табигать, халык, культура, дин төрлелеген берләштергән дөньяга социаль караш формалаштыру.

**Универсаль уку гамәлләре:**

1) Дәрестәһәм төрле ситуацияләрдә диалогта катнаша белу.

2) үз фикерләрен телдән, яки язмача.

3) Башка халыкларның культурасына, тарихына хөрмәтле караш, башкалар фикеренә карата түземлелек формалаштыру.

4) Укучының тоткан урынын, укучы ролен кабул итү, укуга карата кызыксыну уяту, укуныңшәхсән мәгънәсен аңлауны формалаштыру.

5) әхлакый нормаларны күзаллауга нигезлэнеп, укучыныңүз эшләгән эшләре өчен шәхси җаваплылыгын, мөстәкыйльлеген үстерү.

6) Эстетик ихтыяҗһәм хис формалаштыру.

7) Башкалар хисен аңлау, кайгырта белү, шәфкатьлелек, мәрхәмәтлелек, әхлакый хисләрен үстерү.

8) Балаларның дуслары, олылар белэн хезмәттәшлек итү күнекмәләрен формалаштыру, конфликтлы ситуацияләрне булдырмау һәм алардан чыгу юлларын таба белүләрен үстерү.

9) Куркынычсыз һәм сәламәт яшәүрәвеше формалаштыру, төрле тормыш ситуацияләренәһәм әдәби әсәрләрдәге геройларның гамәлләренә кешелек нормаларыннан чыгып бәя бирү.

10) Иҗади хезмәткә, эшнең нәтиҗәсенә мотивация булдыру, материаль һәм рухи байлыкларга сак караш формалаштыру.

**Предметара нәтиҗәләр**укучылар тарафыннан узләштерелгэн регулятив, танып белү, коммуникатив универсаль уку гамәлләрен чагылдыралар.

**Регулятив универсаль уку гамәлләре:**

1) Эшчәнлек өчен эш урынын әзерләү.

2) Укытучы ярдәме белэн уку проблемасын табу һәм формалаштыру.

3) Укытучы ярдәме белән эшне планлаштырырга өйрәнү.

4) Укытучы ярдәмендэ эшнең дөреслеген тикшерү.

5) Эш барышында гади генэ эш кораллары белән эш итә белү (линейка, карандаш, бетергеч...) һәм өстәмә чаралар (информацион һәм коммуникацион технологияләр, белешмәәдәбият һ.б.) куллана белү.

6) Эш сыйфатына бәя бирә белү.

7) Уңышсызлыкларның сәбәбен аңлый һәм ул ситуациядән чыгу юлларын таба белү. **Танып белу универсаль уку гамәлләре:**

1) Дәреслек белән эш итә белү.

2) Хәрефләрне танып, текстны (хикәя, шигырь, әкиятне) сәнгатьле итеп уку.

3) Этнокультура өлкәсенә караган сүзләр булган текстны, сүзлекләр кулланып, аңлап уку.

4) Текста очраган таныш сүзләргә таянып, яңа сүзләрнең мәгънәсенә төшенү.

5) Текстны сәнгатьле итеп укыгач, сорауларга җавап бирү.

6) Укытучының сорауларына җавап бирә, тиешле мәгълүматны таба белү.

7) Предметларны чагыштыра, охшаш һәм аермалы якларын билгели белү.

8) Укылган яки тыңланган зур булмаган текстның эчтәлеген кыскартып яки, тулыландырып сөйли белү.

9) Уку мәсьэләсен чишүдә нинди информация кирэген мөстәкыйль ачыклау.

10) Уку мәсьәләсен чишүгә кирәкле булган сүзлекләрне, белешмэ материалларны, энциклопедияләрне, электрон дискларны, Интернетны мөстәкыйль таба белү.

11) Уку барышында анализ (таркату) һәм синтез (берләштерү) гамәлләрен башкара белү;

12) Фикерләүнең логик чылбырын төзи белү.

13) Алынган мәгълүматны таблицалар, схемалар, конспект ярдәмендә курсәтә белү.

14) Текст эчтәлеге буенча гади план төзи белү.

Укучыларның сөйләм эшчәнлегенә караган таләпләр:

1. Тыңлап анлау:

- укытучының (сыйныфташның) өйрәнгән материалга нигезләнгән сөйләмен тыңлап аңлау;

- текстны тыңлаганнан соң, төп фикерне башкаларыннан аера белү;

- татарча сөйлэмне тыңлап, сүз һәм җөмлә чикләрен билгеләү;

- текстны тыңлап аңлагач, аңа исем бирү;

- ишеткэн сөйләмнең, җөмлэнең эчтәлегенә төшенү.

2. Сөйләү:

- укытучы тәкъдим иткән, программада каралган темалар буенча әңгәмә кору;

- диалогта катнашу;

- текстның эчтәлегенсөйләү;

- рәсем яки план нигезендэ сөйләү;

- укыганның эчтәлеген сораулар нигезендә сөйләү;

- татар теленә хас булган эндәшү, мөрәҗәгать итү сүзләрен куллану.

3. Уку:

- хәрефләрне танып, текстны (хикәя, шигырь, әкиятне)сәнгатьле итеп уку;

- кыска сүзләрне — тулы килеш, озын сүзләрне иҗеклэп уку;

- балалар өчен нәшер ителгән китаплар, газета-журналларны, әдәби әйтелеш нормаларын саклап, дөрес, йөгерек һәм аңлап уку;

- укыган текстның төп фикерен аңлатып бирү;

- этнокультура өлкәсенә караган сүзләр булган текстны аңлап уку;

- текстта очраган таныш сүзләргә таянып, яңа сүзләрнең мәгънәсенә төшенү;

- текстны сәнгатьле итеп укыгач, сорауларга җавап бирү;

4. Язу:

- бирелгэн темага (татар язучылары, композиторлары, рәссамнары һ. б. турында) сочинение язу;

- орфографик күнегүләрдән соң тыныш билгеләре булган диктантлар язу;

- план нигезендә изложение язу;

- татар этнокультурасына караган сүзләр кертеп, җөмләләр язу;

- үзен, гаилә, мәктәп турында кечкенә хикәяләр яки котлау кәгазьләре язу.

**1.2.5 . Литературное чтение на татарском языке.**

.**Укытуның башлангыч этабы Тыңлап аңлау**

- Укытучының дәрес, уен ситуацияләре белән бәйле сорауларын, күрсәтмәләрен аңлау; тыңлаганда җөмлә, сүз чикләрен билгеләү, интонацияне аеру;

- сүзләрне, сүзтезмәләрне, җөмләләрне, грамматик формаларны бер-берсеннэн ишетеп аера белү;

- сүзләрне, җөмләләрне тыңлап тәрҗемә итә белү;

- ишеткән сөйләмнең, җөмләнең эчтәлегенә төшенэ.

**Диалогик сөйләм:**

- өйрәнелгән эчтәлек нигезендәәңгәмәдәшең белән контакт урнаштыра, сорау куя, җавап бирә, кире кага, раслый белү;

- программада күрсәтелгән темалар буенча укытучының сорауларына җавап бирү һәм сораулар куя белү;

- дәреслектә бирелгән үрнәк диалогларны сәнгатьле итеп уку, сөйләүһәм охшаш диалоглар төзү, программада күрсәтелгән коммуникатив максатлар буенча әнгәмәдә катнаша алу.

**Монологик сөйләм**

- Җанлы һәм җансыз предметларны,рәсем, картина эчтәлеген сурәтләп сөйли белү;тәкъдим ителгән план, терәк сүзләр ярдәмендә укылган өзек яисә караган рэсем буенча, өйрәнелгән җөмлә төрлэрен файдаланып, хикәя төзү;

- укыган хикәяләрнең эчтәлеген сөйли белу;

- узе, гаилэсе һәм дуслары турында кечкенә мәгълумат бирә белү.

**Уку**

- Татар алфавитындагы хәрефләрне таный белү;

- хәреф-аваз системасын аера, татар теленә хас булган авазларны дөрес әйтеп укый белү;

- дәреслектә уку өчен бирелгән җөмләләрне, текстларны дөрес интонация белән укый белү;

- тексттагы тыныш билгеләренә карап, тиешле пауза һәм интонацияләрне утәү, өтерләр

янындагы сүзләрне тиңдәшлек, эндәшү интонацияләре белән уку;

- укыган материалның эчтэлегеннэн кирәкле мәгълүматны аерып ала белү;

- кечкенә күләмле шигырьләрне яттан сөйләү;

- укыганда сүзлекләр куллана белү.

***Татарский язык и литературное чтение на татарском языке.***

Татар теленәөйрәтүнең программада күрсәтелгән күләмдү**гомуми нәтиҗәләре** тубэндәгеләрдән гыйбарәт:

- укучыларның коммуникатив компетенциясен(аралашу осталыгын) үстерү, ягъни, татар телендә сөйләшүчеләр белән телдән яки язмача аралашу күнекмәләре булдыру;

- коммуникатив бурычлар куя һәм хэл итэ белү, адекват рәвештә аралашуның вербаль һәм вербаль булмаган чараларыннан, сөйләм этикеты үрнәкләреннән файдалана алу, киң күңелле әңгәмәдәш булу;

- "Татар теле" предметынакарата уңай мотивация һәм тотрыклы кызыксыну булдыру һәм, шулар нигезендә, белем алуның алдагы баскычларында татар телен уңышлы үзләштерүгә шартлар тудыру.

**Укытуның шэхси нэтиҗәләре**

Гомуми белем бирү мәктәбен төгәлләгәндә, укучыныңүзенәһәмүзенең әйләнә-тирәсендәге кешеләргә, тормыштагы яшәеш проблемаларына карата тубәндәге **шәхси кыйммәтләре формалашкан булуы кузаллана:**

- шәхесара һәм мәдәниятара аралашуда татар теленә карата ихтирамлы караш булдыру һәм аны яхшы өйрәнү теләге тудыру;

- әхлакый кагыйдәләрдә ориентлашу, аларны үтәүнең мәҗбүрилеген аңлау;

- текстлардагы төрле тормыш ситуацияләренәһәм геройларның гамәлләренә гомумкешелек нормаларыннан чыгып бәя бирү;

- "гаилә", "туган ил", "мәрхәмәтлелек"төшенчәләрен кабул итү, "башкаларга карата түземлелек, кайгыртучанлык", "кеше кадерен белү" кебек хислэр формалашу.

**Укытуның метапредмет нәтиҗәләре:**

Урта белем бирү баскычындататар теле укыту, танып белү чарасы буларак, укучыларның фикер йөртү, интеллектуаль һәм иҗади сәләтләрен үстерүгә, шулай ук,реаль тормышта туган проблемаларны хәл итүөчен кирәк булган универсаль уку гамәлләрен ***(танып белү, регулятив, коммуникатив)***формалаштыругахезмэт итэ.

**Укытуның метапредмет нәтиҗәләре**

Татар теле укыту, танып белу чарасы буларак, укучыларның фикер йөртү, интеллектуаль һәм ижади сәләтләрен үстерүгә, шулай ук, реаль тормышта туган проблемаларны хәл итүөчен кирэк булган универсаль уку гамәлләрен ***(танып белү, регулятив, коммуникатив***)формалаштыругахезмэт итэ.

Укучыларда мәгълүмати җәмгыятьтә яшәүһәм эшләүөчен кирәкле күнекмәләрүстерелә. Укучылар текст, күрмә-график рәсемнәр, хәрәкәтле яисә хәрәкәтсез сурәтләр, ягъни, төрле коммуникацион технологияләр аша тапшырыла торган мәгълүмати объектлар белэн эшләү тәҗрибәсе ала; презентацион материаллар эзерләп, зур булмаган аудитория алдында чыгыш ясарга өйрәнә; укучыларда, компьютер яисә ИКТ нең башка чаралары белән эш иткәндә, сәламәтлеккә зыян китерми торган эш алымнарын куллана алукүнекмәләре формалаша.

***Танып белү нәтиҗәләре:***

- фикерләүне үстерү белән бәйле психик функцияләр: логик фикерләү, сәбәп-нәтиҗә бәйләнешләрен табу, индуктив, дедуктив фикерли белү;

- иҗади һәм эзләнү характерындагы проблеманы билгеләү, аларны чишүөчен алгоритм булдыру;

- объектларны чагыштыру, классификацияләүөчен уртак билгеләрне билгеләү;

- төп мәгълүматны аеру, укылган яки тыңланган мәгълуматның эчтәлегенә бәя бирә белү;

- тиешле мәгълүматны табу өчен, энциклопедия, белешмәләр, сүзлекләр, электрон ресурслар куллану.

***Регулятив нәтиҗәләр:***

- уку хезмэтендэ үзенә максат куя, бурычларны билгели белү;

- эш тәртибен аңлап, уку эшчәнлеген оештыра, нәтиҗәле эш алымнарын таба белү;

- уку эшчәнлеге нәтиҗәләрен контрольгәала белү;

- билгеләгэн критерийларга таянып, эш сыйфатына бәя бирә белү;

- укудагы уңышларның, уңышсызлыкларның сәбәбен аңлый, анализлый белү;

- ихтыяр көче, максатчанлык, активлык кебек сәләтләрне формалаштыру;

- дәрескә кирэкле уку-язу әсбапларын әзерли һәм алар белән дөрес эш итә белү;

 - дәрескә урынын мөстәкыйль әзерли белүһәм тәртиптә тоту күнекмәләрен үстерү.

***Коммуникатив* нәтиҗәләр:**

- әнгәмәдәшеңнең фикерен тыңлый, аңа туры килерлек җавап бирә белү;

- әңгәмәдәш белән аралашу калыбын төзү;

- аралаша белү сәләтен үстерә (аралашучанлык, хислелек, эмпатия хисләре);

- парларда һәм күмәк эшли белү;

- мәгълүматны туплау өчен, күмәк эш башкару;

- әңгәмәдәшең белэн сөйләшүне башлый, дәвам итә, тәмамлый белү.

**Укыту предметының сөйләм эшчәнлеге төрләре буенча планлаштырылган**

**нәтиҗәләре. Укытуның башлангыч этабы. Тыңлап аңлау.**

- Укытучының дөрес, уен ситуацияләре белән бәйле сорауларын, күрсәтмәләрен аңлау;

- тыңлаганда җөмлэ, сүз чикләрен билгеләү, интонацияне аеру;

- сүзләрне, сүзтезмәләрне, җөмләләрне, грамматик формаларны бер-берсеннән ишетеп аера белү;

- сүзләрне, җөмләләрне тыңлап тәрҗемә итә белү;

- ишеткән сөйләмнең, җөмләнең эчтәлегенә төшенү.

**Диалогик сөйләм:**

- өйрәнелгән эчтәлек нигезендэ әңгәмэдәшең белән контакт урнаштыра, сорау куя, җавап бирэ, кире кага, раслый белү;

- программада күрсәтелгән темалар буенча укытучының сорауларына җавап бирү һәм сораулар куя белү;

- дәреслектә бирелгән үрнәк диалогларны сәнгатьле итеп уку, сөйләү һәм охшаш диалоглар төзу, программада күрсәтелгән коммуникатив максатлар буенча әңгәмәдә катнаша алу.

**Монологик сөйләм**

- Җанлы һәм җансыз предметларны,рэсем, картина эчтәлеген сурәтләп сөйли белү;

- тәкъдим ителгән план, терәк сүзләр ярдәмендә укылган өзек яисә караган рәсем буенча, өйрәнелгән җөмлә төрләрен файдаланып, хикәя төзү;

- укыган хикәяләрнең эчтңлеген сөйли белү;

- үзе, гаилүсе һәм дуслары турында кечкенә мәгълүмат бирә белү.

**Уку**

- Татар алфавитындагы хәрефләрне таный белү;

- хәреф-аваз системасын аера, татар теленә хас булган авазларны дөрес әйтеп укый белү;

- дәреслектә уку өчен бирелгән җөмләләрне, текстларны дөрес интонация белән укый белү;

- тексттагы тыныш билгеләренә карап, тиешле пауза һәм интонацияләрне үтәү, өтерләр янындагы сүзләрне тиңдәшлек, эндәшү интонацияләре белэн уку;

- укыган материалның эчтәлегеннэн кирәкле мәгълүматны аерып ала белү;

- кечкенә күләмле шигырьләрне яттан сөйләү;

- укыганда сүзлекләр куллана белү.

**Язу**

- Татаралфавитындагыхәрефләрне дөрес, матур яза белү;

- дөрес күчереп язу кунекмәләрен булдыру;

- бәйрәмнәр белән котлау, чакыру кәгазьләре язу;

- конверт һәм дәфтәр тышына яза белү;

- программада күрсәтелгән темалар буенча, терәк сүзләр кулланып, хикәя язу күнекмәләреформалаштыру.

**2. Содержание образовательной области**

**1. Татар теле**

**1 класс**

Балаларны укый – яза белергә өйрәтү ике чорга бүленә: 1) грамотага әзерлек чоры – 4сәг.; 2) әлифба чоры – 39 сәг.; 3) әлифбадан соңгы чор – 1 сәг.

Грамотага өйрәтү үзара тыгыз бәйләнгән укый һәм яза белергә өйрәтүнең башлангыч процессыннан гыйбәрәт аналитик – синтетик аваз – хәреф методы белән тормышка ашырыла; авазлар һәм хәрефләр, иҗекләр һәм сүзләр, җөмләләр һәм бәйләнешле сөйләм өстендә эшләү күнегүләре аша ныгытыла. Аваз, хәреф — тану берәмлеге, иҗек — уку берәмлеге, сүз — аңлау берәмлеге, җөмлә — мәгълүмат-хәбәрлек берәмлеге (Кош оча. Балык йөзә.) икәнен гамәли аңлап, «чын уку һәм чын язу»ның җөмлә укудан һәм җөмлә язудан башланганын белеп эшләүләренә ирешелә.

**Грамотага әзерлек чоры** ике төп максатка ия:

- укучыларны гомумән уку процессын аңлап үзләштерүгә һәм аеруча уку техникасына (басма сүзне авазландыра белүгә) хәзерләү;

- язу процессын (сөйләмне язма билгеләр белән күрсәтүне) аңлап үзләштерүгә әзерләү.

**Әлифба чоры** түбәндәге максатларга ия:

* балаларны укырга һәм язарга өйрәтү;
* дөрес язу күнекмәләрен үзләштерүгә нигез салу;
* элементар орфографик мәгълүматлар бирү;

Дәресләрне оештырганда уен элементлары кергән алымнар куллану отышлы. Интеграл дәресләр уздыру вакытны экономияләргә, дәрестә күп эш башкарыррга мөмкинлек бирә. Әлифба чорында ук укучыларны ишетеп язарга күнектерә башларга кирәк.

**Әзерлек чоры (4 сәгать)**

Язу гигиенасы кагыйдәләре белән таныштыру, кагыйдәләрне даими үтәү гадәте тәрбияләү.Кешеләрнең әйтеп һәм язып сөйләшүләрен гому­ми күзаллау. Матур итеп сөйләшә, укый һәм яза белү кирәк­леген аңлау.

График схемалар ярдәмендә сөйләмне — җөмләләргә, җөмләне сүзләргә аеру, сүзләрне иҗек һәм аваз­ларга таркату.

**Әлифба чоры, яки төп чор (39 сәгать)**

Барлык баш һәм юл хәрефләренең язылышы һәм аларның тоташтыруның төп сызыклары белән таныштыру һәм каллиграфик дөрес язарга өйрәтү. Авазларны сүздә тиешле язма хәрефләр белән күрсәтү.Сүздәге хәрефләрне, аларны тоташтырган сузыкларын өзмичә ритмик язуны(ас-ос) булдыру , дәфтәр юлларына хәрефләрне һәм сүзләрне, тигез ара калдырып, тигез, дөрес урнаштыру. Башта укытучы белән иҗек – аваз анализы ясаганнан соң, тора бара мөстәкыйль рәвештә сүзләр, җөмләләр язу.

Башта язмача, аннары басмача үрнәкләрдән сүзләр, җөмләләр күчереп язу. Үрнәк текст белән чагыштырып карау һәм сүзләрне иҗекләп орфографик уку ярдәмендә дәфтәргә язылганнарның дөреслеген тикшерү.

**Әлифбадан соңгы чор (1 сәгать)**

Әйтелеше белән язылышы арасында аерма булмаган сүзләрне, шундый өч-дүрт сүздән торган җөмләләрне әйтеп яздыру. Басмача үрнәкләрдән сүзләр, җөмләләр күчереп язу.

**2 класс**

**Фонетика, грамматика, дөрес язу һәм сөйләм үстерү.**

**Авазлар һәм хәрефләр**

Авазлар һәм хәрефләр. Сузык һәм тартык авазлар. Калын һәм нечкә сузыклар һәм аларның хәрефләре. *Э, о, ө, е, ю, я* хәрефләрен сүздә дөрес язу кагыйдәләре.

Иҗекләр. Сүзләрне иҗекләргә бүлү. Иҗек төзүдә сузык авазның әһәмияте. Язу юлы ахырына сыймаган сүзләрне бүлеп күчерүдә иҗекнең роле.

Яңгырау һәм саңгырау тартык авазлар. Парлы тартык авазлар. Парсыз тартык авазлар. Тартык авазларны хәрефләр белән белдерү. Сүздә *й, в, к, г* һәм *м, л, н, ң, х, һ* хәрефләрен язу һәм шул хәрефләр булган сүзләрне дөрес уку. Гади сүзләрдә янәшә килгән бертөрле аваз хәрефләрен төшереп кал­дырмыйча язу *(мәхәббәт, эссе)* һ. б.

Калынлык, нечкәлек һәм аеру билгеләре буларак *ъ, ь* хәрефләрен куллану үрнәкләре белән таныштыру, шул хәреф­ләр булган сүзләрне дөрес уку һәм язу.

Алфавит. Алфавитны белүнең әһәмияте. Татар алфавитын­да хәрефләрнең урнашу тәртибе, алар белдергән авазлар һәм хәреф исемнәре. Бирелгән сүзләрне, беренче хәрефләренә карап, алфавит тәртибендә язу. Укучылар өчен чыгарылган орфография сүзлегеннән файдалана белү.

**Сүз**

Сүз җирлеге. Предмет, билге, хәрәкәт һәм сүз. Авазлар һәм сүз. Иң кыска сүз *(у, и, ә).*

Сүз тамыры. Сүзләрнең тамырлары белән таныштыру. Татарча сүзләрдә сүзнең тамыры сүз башында булуын, үзгәр­мәвен, барлык кушымчаларның шуларга сингармонизм зако­нына бәйле рәвештә ялганып килүен гамәли күзәтү *(эш: эшле, эшсез, эшлә, эшчән, эшлекле).*

Предметларны атаган һәм кем? нәрсә? сорауларына җавап биргән сүзләр. Предметларның билгеләрен белдергән һәм нинди? кайсы?'сорауларына җавап биргән сүзләр. Предмет­ларның эшен, хәрәкәтен белдергән һәм нишли? нишләр? кебек сорауларга җавап биргән сүзләр. Шул сүзләрне, сораулар куеп, җөмлә эченнән таба белү.

Кеше исемнәрендә, фамилияләрдә, йорт хайваны кушамат­ларында, шәһәр, авыл, елга исемнәрендә баш хәреф.

**Җөмлә**

Сөйләмне җөмләләргә аеру. Җөмләдә сүзнең кем һәм нәрсә турында баруын күрсәткән һәм алар үтәгән эшне бел­дергән сүзләрне табу. Җөмлә төзүче баш кисәкләр (ия, хәбәр) белән таныштыру. Сораулар ярдәмендә җөмләдәге сүзләр бәйләнешен билгеләү. Җөмләләрнең мәгънәви-интонацион үзенчәлекләрен күзәтү һәм җөмлә ахырында нокта, сорау, өндәү билгеләрен кую, җөмләләр төзү. Дәрестә укып тикшер­гән җөмләләрне ишетеп язу. Җөмләдәге ия белән хәбәрне сызыклар белән билгеләтү.

**Бәйләнешле сөйләм**

Сөйләм. Сөйләмнең кешеләр тормышындагы әһәмияте. Әйтеп һәм язып аралашу үзенчәлекләрен гамәлдә күзәтү.

Текст. Тексттагы терәк сүзләрне аерып күрсәтү. Бер темага берләштерелгән аерым җөмләләрне текст белән чагыштыру. Текст темасын билгеләү. Текстны кисәкләргә бүлү. Зур булма­ган текстка һәм текст кисәкләренә исем уйлап табу.

Изложение. Берәр әсәрне укып, кыскача аның эчтәлеген үз сүзләрең белән язу. Бирелгән сораулар буенча укытучы җитәкчелегендә инша язу. Сюжетлы рәсемнәргә карап, сорау­лар ярдәмендә мәгънәви эзлекле бәйләнгән җөмләләр төзү һәм шул җөмләләрне язып кую.

Сочинение. Укучыларның күмәк эшләре, уеннары, төрле шөгыльләре (чана шуу, җиләккә бару, бакчада эшләү һ. б.) турында үз ихтыярлары белән сөйләүләрен оештыру, телдән хикәяләү. Тора-бара кайберләрен бергәләп язып та кую.

Әдәпле сөйләшү. Кешеләр белән очрашканда, танышканда, каршы алганда, озатканда, саубуллашканда кулланылган сүз­ләр, рәхмәт әйтү, гафу үтенү һәм мөрәҗәгать итүләр. Уку елы дәвамында шул күнекмәләрне булдыру, шуңа гадәтләндерү өстендә өзлексез эшләү.

**Матур язу**

Язу гигиенасы кагыйдәләрен ныгыту: язганда дөрес утыру, дәфтәрне сул якка авыш итеп кую, ручканы дөрес тоту һ. б.

**3 класс**

**Авазлар һәм хәрефләр. Иҗек.**

Авазлар һәм хәрефләр. Тартык һәм сузык авазлар. Иҗек. Сүзләрне юлдан юлга күчерү кагыйдәләре.Ъ, Ь хәрефләре кергән сүзләрне дөрес уку һәм язу. Янәшә килгән бертөрле аваз хәрефләре кергән сүзләр.

Алфавит. Алфавитның әһәмияте. Сүзлекләрдән кирәкле сүзләрне табу.

**Сүз төзелеше**

Кушымча. Кушымчаларның төрләре ( сүз ясагыч кушымчалар һәм сүз төрләндергеч кушымчалар). Алар ярдәмендә сүзләрнең үзгәрүен һәм яңа сүзләр ясалуын чагыштыру. Сүз ясагыч кушымчалар:-чы/че; -лык/лек; -даш/-дәш; -таш/-тәш;-гыч/-геч;-кыч/кеч;-кы/-ке;-гы/-ге; -сыз/-сез; -лы/ле; -ла/-лә.Алар ярдәмендә ясалган сүзләрнең лексик мәгънәсен аңлату.

Сүз төрләндергеч кушымчалар.

**Сүз. Сүз төркемнәре.**

Сүзнең лексик мәгънәсе. Күп мәгънәле сүзләр. Сүзне туры һәм күчерелмә мәгънәдә куллану. Синонимнар. Антонимнар. Искергән һәм яңа сүзләр.

Исем. Мәгънәсе, сораулары, җөмләдәге роле. Ялгызлык һәм уртаклык исемнәр. Ялгызлык исемнәрдә баш хәреф.Исемнәрнең берлек һәм күплек сан формалары. Исемнәрнең килеш белән төрләнеше.

Фигыль. Мәгънәсе, сораулары.

Фигылънең барлыкта һәм юклыкта килүе. Фигыльнең зат,сан белән төрләнүе.Хикәя фигыльнең хәзерге, үткән, киләчәк заманнары. Фигыльнең күп мәгънәлелеге.

Сыйфат. Сыйфатның мәгънәсе, сораулары. Сыйфатның төс, тәм, форма, күләм, холык һәм башка билгеләрне белдерүе.Сыйфатның җөмләдә исемгә бәйләнеп килүе. Сыйфатларның сөйләмдәге әһәмияте, антоним сыйфатларны сөйләмдә куллану.

Алмашлык. Аның мәгънә үзенчәлеге – зат һәм предметны атамыйча, аларның исемен алмаштырып килүенә күзәтүләр.

Зат алмашлыклары.

Сүзтезмәләрдә һәм җөмләләрдә аларның үзгәрүен ачыклау.

Алмашлыкларның җөмләдәге һәм тексттагы роле.

Кисәкчә.Да,дә,та, тә,кына,генә,кына,кенә, ук,үк,ич,бит кисәкчәләре. Аларның сөйләмдәге роле, аерым сүз булуы.

Бәйлек. Төрле килешләрдә исемнәрнең һәм зат алмашлыкларының бәйлекләр белән килүе.

**Җөмлә.**

Җөмләләрнең әйтелеш максаты буенча төрләре (хикәя,сорау,өндәү). Җөмләләрнең интонация буенча төрләре (тойгылы,тойгысыз). Җөмләнең баш кисәкләре. Ия һәм хәбәр. Җөмләнең иярчен кисәкләре. Җөмләдә сүзләр бәйләнеше.

Җыйнак һәм җәенке җөмләләр.

Сүзтезмә. Сүзтезмәдә сүзләр бәйләнеше.

**Текст. Бәйләнешле сөйләм.**

Текстның темасы һәм төп фикере.

Бүлек башы. Тексттагы җөмләләрнең зат алмашлыклары, *һәм,ә,ләкин* теркәгечләре һәм синонимнар ярдәмендә берләшүе.Текстларның төрләре:хикәяләү,тасвирлау,фикер йөртү. Тексттагы терәк сүзләр. Коллектив яисә мөстәкыйль төзегән план буенча хикәяләү характерындагы текстны изложение итеп язу.

Сюжетлы рәсемнәр бунча, укучыларның тормыш тәҗрибәсе, күзәтүләренә бәйле темаларга, алдан әзерлек күреп, сочинениеләр язу.

Иҗади эшләргә тасвирлау. Фикер йөртү элементларын кертү. Телдән эш характерындагы текстлар төзү. Сөйләм этикасы. Телдән язып чакыру,тәбрикләү, мөрәҗәгать итү,гафу үтенү.

**4 класс**

*Бәйләнешле сөйләм*

1—3 нче сыйныфларда алынган белем һәм күнекмәләрне үзләштерү дәрәҗәсенә җиткерү;

сөйләмдә тиңдәш кисәкле җөмләләрне файдалану;

сөйләмнән сүзтезмәләрне аерып тану һәм аларны дөрес куллану. Сөйләм эшчәнлеген камилләштерү;

сюжетлы рәсемнәр һәм картиналар буенча укучыларның тормыш тәҗрибәсе, күзәтүләренә бәйле темаларга, алдан әзерлек күреп, сочинениеләр язу;

иҗади эшләргә тасвирлау, фикер йөртү элементларын кертү.

Сөйләм этикасы. Телдән һәм язып чакыру, тәбрикләү, мөрәҗәгать итү, гафу үтенү.

***Матур язу***

Язу гигиенасы күнекмәләрен ныгыту. Хәрефләрнең дөрес язылышын, аларның сүзләрдә рациональ тоташтырылуын үзләштерү һәм камилләштерү. Язу тизлеген үстерү. Укучы­ларның язуындагы графикага кагылышлы кимчелекләрне бетерү өстендә эшләү.

***Сүзлек өстендә эш***

1—3 нче сыйныфларда истә калдырырга тиешле сүзләр барысы да ныгытыла, күп хата җибәрелгән сүзләр өстендә даими эш алып барыла.

Өстәмә истә калдырырга тиешле сүзләр: бәла, борынгы, Бөек Ватан сугышы, вазифа, вакыйга, гомер, дәвам, дәрья, дәүләт, җиһан, җөмһүрият, ихтирам, каушый, мәйдан, мәрхәмәт, мөстәкыйль, нәкъ, өчпочмак, пәрәвез, рәссам, сурәтли, тәмам, шагыйрь, шигырь, шәфәкъ, яланаяк, Яхъя, яхшы.

Төшенчәләр

Рәвеш, кисәкчә, тиңдәш кисәкләр, теркәгеч, җөмлә ки­сәкләре, баш кисәкләр, ия, хәбәр, иярчен кисәкләр, аергыч, тәмамлык, хәл, сүз, сүзтезмә, җыйнак һәм җәенке җөмләләр, хикәяләү, тасвирлау, фикер йөртү текстлары.

3 нче сыйныфта үткәннәрне кабатлау.

**Лексика(7 сәг)** Сүз. Сүз. Сүзнең лексик мәгънәсе. Күп мәгънәле сүзләр. Сүзне туры һәм күчерелмә мәгънәдә куллану. Синоним, омоним һәм антоним сүзләр исәбенә сүз байлыгын арттыру .Элек кулланышта булган һәм яңа сүзләр.

**Фонетика** (4 сәг) Авазлар һәм хәрефләр. Әйтелеш белән язылыш арасында аермалык һәм тәңгәллек

Сүз төзелеше (8 сәг) Сүз ясалышы. Тамыр сүзләр, ясалма, кушма һәм парлы сүзләр. Сүз формасы һәм яңа сүз

Ясалма сүзләр. Кушма сүзләр. Парлы сүзләр. Рус теленнән кергән алынма сүзләр.

**Исем (**15) Исемнең мәгънәсе, сораулары, формалары, ясалышы, җөмләдәге роле.Исемнәрнең җөмләдә хәбәр булып килүе. Ялгызлык һәм уртаклык исемнәр. Тартымсыз һәм тартымлы исемнәрнең килеш белән

Төрләнеше. Баш килеш. Баш килешнең җөмләдәге роле. Баш килештәге исемнәр янында бәйлекләр.Килешләр.

Фигыль. Фигыльләрнең күпмәгънәлелеге. Фигыльләрне туры һәм күчерелмә мәгънәдә куллану. Фигыльнең җөмләдә хәбәр булып килүе. Текстта синоним һәм антоним фигыльләрне куллану. Фигыльнең ясалышы. **(13 сәг)**

Сыйфат. Сыйфатларның җөмләдәге роле. Сыйфатларның лексик мәгънәләре. Асыл һәм нисби сыйфатлар. Асыл сыйфатларның дәрәҗәләре. Сыйфатларның җөмләдә иярчен кисәк һәм хәбәр булып килүе. Сыйфатларның туры һәм күчерелмә мәгънәдә кулланылуы. **(5 сәг)**

Алмашлыкларның җөмләдәге һәм тексттагы роле. **(7сәг)**

Бәйлек. Кисәкчә (6) Кисәкчәләрнең сөйләмдәге роле. Кисәкчәләрне дөрес язу. Бәйлекләрнең исемнәр һәм алмашлыклар белән килүе. Бәйлекләрне сөйләмдә куллану.

Рәвеш турында төшенчә. Рәвешләрне сөйләмдә куллану. **(4 сәг)**

**Җөмлә (14 сәг)** Җөмләдә иярчен кисәкләрне тану. Аергыч,аерылмыш, тәмамлык, хәл. Иярчен кисәкләрнең тиңдәшләнеп килүе

Кушма җөмләләр. *Кушма җөмләләрдә* hәм, да /дә, та /тә, ә, ләкин, әмма, чөнки *теркәгечләре*

Текст, тема, план. **(11 сәг)**

Текст, аның темасы, төп фи­кере, бүлек башы, текстның кисәкләре, алар арасындагы һәм җөмләләр арасындагы бәйләнеш, укучыларның текст планы турындагы белемнәрен гомумиләштерү. Текстлар­ның төрләре (хикәяләү, тас­вирлау, фикер йөртү). Текст­та сурәтләү чаралары. Хикәяләү, тасвирлау, фикер йөртү характерындагы текст­ларның төзелеше. Текстлар­ның эчтәлеген тулысынча һәм кыскартып сөйләү. Тел­дән рәсем, диафильм, кино­фильм эпизодлары буенча хикәя төзү. Хикәя төзегәндә эпитет, метафора, җанланды­ру, чагьштыру куллану. Сино­ним фигыльләрдән, синоним сыйфатлардан файдалану. Фәннәр буенча телдән җавап бирүнең үзенчәлекләре (уку эшчәнлегенә бәйле сөйләм стиле).

1-4 нче сыйныфларда өйрәнелгән материалны кабатлау. **(8 сәг)**

2. **Әдәби уку**

**1 класс**

**Грамотага өйрәтү**

**Укырга өйрәтү.**

Грамотага өйрәтү ике чорга бүленә: укый-яза белергә әзерләү чоры һәм укый-яза белергә өйрәтү чоры (төп чор).

Грамотага өйрәтү үзара тыгыз бәйләнгән укый һәм яза белергә өйрәтүнең башлангыч процессыннан гыйбәрәт аналитик-синтетик аваз-хәреф методы белән тормышка ашырыла; авазлар һәм хәрефләр, иҗекләр һәм сүзләр, җөмләләр һәм бәйләнешле сөйләм өстендә эшләү күнегүләре аша ныгытыла.

Шул ук вакытта нәниләр өчен басылган китаплар белән кызыксыну да уятыла, мөстәкыйль укырга омтылыш тудырыла. Тора-бара кечкенәләр өчен чыгарылган журналлар белән таныштырырга мөмкин. Дәрестән тыш укыганны тыңларга гадәтләндерү, рәсемнәргә карап, әсәр эчтәлеген сөйләп күрсәтү, китап, журнал, әсәр исемнәрен уку кебек гамәлләр төп ысул булып тора.

Аваз, хәреф – тану берәмлеге, иҗек уку берәмлеге, сүз – аңлау берәмлеге, сүз – аңлау берәмлеге, җөмлә – мәгълүмат-хәбәрлек берәмлеге икәнен гамәли аңлап, “чын уку һәм чын язу”ның җөмлә укудан һәм җөмлә язудан башланганын белеп эшләүләренә ирешелә.

**Әзерлек чоры (3 cәг)**

Әкият текстын тыңлау. Иллюстрацияләрнең (рәсемнәрнең) текст өлешләре белән бәйләнешен (мөнәсәбәтен) ачыклау. Әкият эчтәлеген сөйләү.

Балаларда текст турында, беренчедән, мәгънә ягыннан үзара бәйләнгән һәм хәбәр итү интонациясе белән әйтелә торган, якынча тәмамланган фикерне белдерүче, билгеле бер эзлеклелектә килгән сүз һәм җөмләләр җыелмасы буларак, икенчендән, нәрсә турында да булса хәбәр итүче һәм ишетеп, күреп зиһенгә алына торган мәгълүмат буларак башлангыч күзаллау булдыру. Иллюстрация темасы буенча җөмләләр төзү. Конкрет җөмләләр белән текстның график моделе арасындагы мөнәсәбәтне ачыклау. Рәсем белән бирелгән хикәяне исемләү (исем кушу). Текст төзү элементлары. Тәкъдим ителгән график моделе буенча хикәя эчтәлеген сөйләү.

Укылган текст эчтәлеге буенча бирелгән укытучы сорауларына җавап бирү. Текст эчтәлеген сайлап алып сөйләү, шигырь ятлау.

Телнең структур берәмлеге буларак сүз турында башлангыч күзаллау булдыру. Басма хәрефләрнең элемент-өлгеләре белән танышу

**Әлифба** **чоры (39 сәг)**

Сузык **[а, ә, ы, э, и, у, ү, о, ө]** авазларының сүздә төрле позициядә килгән һәм аерым кулланылган очрактагы артикуляцияләрен ныгыту. Сузык авазларны аеру күнегүләре. Иҗек ясау процессында сузыкларның роле. Сүз кисәге буларак иҗек турында белешмә. График схема буенча сузык авазны әйткәндә, сузыкка басым куеп әйтү. Сүзнең график схемалары буенча сүзне көйләп,иҗекләргә бүлеп салмак һәм орфоэпик дөрес уку. Сүзнең иҗекләргә бүленешен дуга ярдәмендә билгеләү.

Схемада сузык авазны башта түгәрәк, соңыннан транскрипция билгесе белән билгеләү. Ишетелгән һәм әйтелгән сүзләр арасыннан өйрәнелә торган аваз кергән сүзне таный һәм аера белергә өйрәнү. Өйрәнелгән сузык аваз кергән сүзләр сайлау.

Элемент-өлге ярдәме белән басма хәрефләр төзү һәм аларның формаларын үзләштерү. Хәреф турында авазның тышкы билгесе, ягъни «киеме» буларак образлы күзаллау булдыру.

Укытучы укыган текстны тыңлау, эчтәлеген аңлау, куелган сорауларга җавап табу, ишетеп кабул ителгән текстның эчтәлеген тулысынча яки сайлап сөйләү.

**Парсыз** **сонор** **тартык** **авазлар**

**[м, н, л, р, й, ң]** сонор тартык авазлары. Бирелгән авазларның артикуляциясе : үпкәдән килә торган һава агымы бер сөйләм органында, мәсәлән иреннәрдә, тешләрдә, тел алдында, тел уртасында, тел артында киртәгә яки тоткарлыкка очрый, бу авазларны әйткәндә тон өстенлек итә, шау катнаша гына. Шуңа күрә ул авазларны ярым сузыклар дип тә йөртәләр.

Калын һәм нечкә яңгырашлы сүзләрдә сонор тартык авазлар әйтелешен чагыштыру; язуда аларның калын яңгырашын калын сузык аваз хәрефләре **(а, у, о, ы)** белән **(ма, му)**, нечкә яңгырашын нечкә сузык аваз хәрефләре **(ә, и, ө, ү, э)** белән белдерү. Сүздә һәр авазны аерып әйтү алымы. Рәсем һәм схема белән бирелгән сүзләргә аваз анализы. Анализлана торган сүз составына кергән аерым аваз артикуляциясе. Тартык авазларның яңгыраулыгын белдерүче билге — уртасында нокта булган квадрат белән билгеләү.

Чагыштыру өчен бирелгән сүзләрдәге **(мал-мәл)** авазларның аермалы билгеләренең мәгънә функциясенә ия булуын билгеләү.

Сонор авазларны белдерүче басма баш һәм юл хәрефләрнең формаларын үзләштерү. Ябык иҗекләрне **(ай)** һәм калын һәм нечкә яңгырашлы кушылмаларны **(ма, мә, му, мү һ.б.),** шулай ук парсыз тартык авазлар уртада һәм ахырда булган сүзләрне **(май, малай)** уку. Сүзләрне иҗекләп уку белән чагыштырып, орфоэпик уку һәм әйтү алымы.

**Сүз** **башында** **һәм** **сүз** **уртасында |й] авазы**

**Я, е, ю** хәрефләренең ике авазга **[йа], [йә], [йы], [йә], [йу], [йү]** билге булып килүләре: **яра, ял, юл, куян, баян.**

Аваз-хәреф схемаларын иҗекләп һәм орфоэпик дөрес итеп уку. Шартлы билгеләр һәм басма хәрефләр нигезендә сүзнең аваз формасын график формага күчерү процессын күзәтү.

**Я, е, ю** хәрефләрен куллану кагыйдәләрен үзләштерү. Бу хәрефләр кергән сүзләрне һәм иҗекләрне уку. Баш һәм юл басма хәреф формаларын төзү.

**Яңгырау** **һәм** **саңгырау** **парлары** **булган** **тартыклар**

Яңгырау һәм саңгырау тартыкларны  калын һәм нечкә яңгырашын билгеләү:  нечкәлек яңгырау, саңгырау (**[д-т], [з-с], [г-к], [гъ-къ]** һ.б.) парларның  үзара мөнәсәбәтен ачыклау. Мәсәлән **бар-бар, бар-пap** һ.б. Өйрәнү тәртибендә басма хәреф формаларын үзләштерү.

Авазларында аерма булган сүзләрне, яңгырау һәм саңгырау тартык авазлардан башланган сүзләрне әйтеп карау, чагыштыру күнегүләре **(бар-пар).**

Аваз-хәреф схемалары нигезендә авазларны аеру, иҗекләр, сүзләр, текстлар уку.

Башлангыч сүзне һәм **сүзнең авазын алмаштыру** яки **аваз өстәү юлы** белән ясалган яңа сүзләрне **(бур-бура-буран)**, шулай ук ике яктан да бертөрле укыла торган **(ана)** сүзләрне уку. Табышмаклар уку һәм аларның җавабын табу. Тизәйткечләр, санамышлар, үртәвечләр, өйрәнелә торган аваз булган халык мәкальләрен уку, истә калдыру һәм хәтер буенча сөйләү.

Аваз, иҗек, сүз, җөмлә һәм текст турында образлы күзаллау формалаштыру.

**Аеру** **билгеләре** **булып** **торган**  **ь**  **һәм**  **ъ**  **тан** **соң [й] авазы**

Язуда аеру билгеләре булып торган **ь** һәм **ъ** һәм сузык аваз хәрефләре ярдәмендә **[й]** авазының язуда бирелешен **(ь+е, я, ю; ъ+е, ю, я)** аңлату. (**Я, е, ю** хәрефләре алдындагы иҗек калын сүзләргә **(алъяпкыч)**  **ъ** билгесе, **алдагы** иҗек нечкә сүзләргә **(дөнья)**  **ь** билгесе куелуын аңлатыла).

Аеру билгеләре һәм сузык аваз хәрефләре белән белдерелгән **[й]** авазлы сүзләрнең аваз анализы. **[Й]** авазы кергән сүзләрнең аваз схемасын уку, аны хәреф формасына үзгәртү, соңыннан башта иҗекләп, аннан соң орфоэпик дөрес итеп уку.

**Ь, ъ** билгеләренең басма хәрефләрен төзү һәм аларның формаларын үзләштерү.

(Бу билгеләрнең [гъ], [къ] авазларының калынлыгын белдерү өчен дә кулланылуын аңлату **(игътибар, тәкъдим).** Калын **[гъ]** һәм **[къ]** авазлары булган сүзләрнең калынлыгын белдерү өчен язуда калын сузык аваз хәрефләре кулланылуын, әйткәндә, иҗек нечкәлеген белдерү өчен, ахырдан **ь** билгесе куелуын ассызыклап үтәргә кирәк. Мәсәлән **мәкаль** сүзендә **[къ]** калын кече тел тартыгы, аның калынлыгын белдерү өчен **к** дан соң **а** язабыз, укыганда **[мәкъәл]** дип укыйбыз, икенче иҗекне нечкә итеп уку өчен сүз ахырына **ь** билгесе куябыз.)

**Парсыз тартык авазлар**

Парсыз **[х, һ, щ, ц]** тартыклар артикуляциясе. Бу авазларның характеристикасы. Парсыз тартык авазлар кергән иҗекләр һәм сүзләр, текстлар уку. Текстның эчтәлеген үзләштерү. Эчтәлеген сөйләү. Басма хәрефләрнең формаларын үзләштерү.

**Әлифбадан соңгы чор (2 сәг.,** *әлифба китабы буенча***)**

Төрле жанрдагы текстларны аңлап уку күнекмәләрен формалаштыру. Текстагы «авыр» (озын һәм таныш булмаган) сүзләрне укыганда иҗекләп укырга мөмкин. Җөмләнең тыныш билгеләренә карап җөмләләр арасында тукталыш (пауза) ясау. Хикәяләү, сорау, тойгылы җөмләләрнең интонациясен бирү. Укылган текст буенча бирелгән сорауларга тулы җавап бирү, сайлап алып эчтәлеген сөйләү, текстның башын, ахырын үзгәртү, аңа яңа исем бирә белү күнекмәләренә ия булу.Текстның **1) башлам** (вакыйга нәрсәдән башлана). **2) төп өлеш** (катнашучы-геройлар белән нәрсә була), **3) йомгаклауга** (нәрсә ничек төгәлләнә) туры килә торган кисәкләрен табу һәм уку. Текстта сурәтләнгән вакыйгаларга укучы баланың һәм авторның мөнәсәбәтен белдерә белү**.**

**2 класс**

Уку тематикасы. Кереш. Беренче сентябрь — мәктәпләрдә уку елы башлану һәм Белем көне. Балаларның якын дусты мәктәп һәм китап турындагы әсәрләр.

Туган илем, туган телем, иң кадерлем сез минем! Туган-үскән җирләр. Туган җир табигате. Туган тел, Ватаным Татарстан, халыклар дуслыгы, чит-ят җирләрдә яшәгән кан кардәшләребез турында язылган хикәя, мәкалә һәм шигырьләр.

Көз. Көзге табигать. Кешеләрнең көзге эшләре. Хайван һәм кош-кортларның көзге тормышы. Табигать дөньясына кешеләрнең мөнәсәбәтенә багышланган әсәрләр.

Көзге табигатькә экскурсия һәм көзге үзгәрешләрне күзәтү.

Гаилә тормышы. Гаиләдә әти-әни, әби-бабай, абый-апалар, мәктәп укучылары һәм кечкенәләрнең яшәешләре, эшләре, укулары, үзара мөнәсәбәтләре турындагы әсәрләр. Әби, әни, апалар һәм аларның эш-шөгыльләре, бәйрәмнәре турында әсәрләр.

Әдәп башы-матур гадәт. Гомумкешелеккә хас яхшы әдәп-әхлак сый­фатларын начар гадәтләрдән аера белергә, «бәхет — әдәп-әхлакта, байлык — сәламәтлектә» һәм хезмәттә булганны сурәтләүче әсәрләр.

Тирләп эшләсәң-тәмләп ашарсың. Кеше хезмәтенең өч төре дә (физик хезмәт, акыл хезмәте, рухы хезмәт) кешеләргә игелекле булу, үзен, яшәгән җирдә үсемлек һәм тереклекләргә мәрхәмәтле, шәфкатьле булу, шәхси, күмәк хезмәт, хосусый милек турындагы әсәр­ләрне уку.

Аксакал кыш. Кышкы табигать. Балаларның кышкы уку, уенна­ры. Кешеләрнең кышкы эшләре, хайван, кош-кортларның кышкы тормышы, кешеләрнең аларга ярдәм итүләре турын­дагы әсәрләр.

Үсемлек һәм хайваннар дөньясы. Хайван, кош-кортлар­ның үзара һәм кешеләргә ярдәме, кешеләрнең үсемлекләргә булышуы турындагы әсәрләр.

Иң йомшак куллар-әни куллары.

Яз. Язгы табигать. Кешеләрнең язгы эшләре, язын терек­лек һәм үсемлекләр дөньясының уянуы; беренче яшеллекләр, чәчәкләр, кошларны каршылау, Сабан туе турындагы әсәрләр.

Рәхмәт сезгә, ветераннар! Бөек Ватан сугышында җиңү көне. Чик сакчылары, илнең эчке иминлеген саклау турындагы әсәрләр.

Халык авыз иҗаты. Сынамышлар. Эндәшләр. Тизәйткечләр. Такмаклар. Табышмаклар. Мәкалҗләр һәм әйтемнәр. Әкиятләр. Тормыш һәм хайваннар турында, тылсымлы әкиятләр, хыялый хикәятләр.

Күренекле әдипләребез. Габдулла Тукай, Мәҗит Гафури, Галимҗан Ибраһимов, Муса Җәлил һәм аларның әсәрләре белән таныштыру.

Яттан сөйләү өчен әсәрләр: Мәҗит Гафури. *Чикерткә белән Кырмыска.*

Габдулла Тукай. *Туган тел.* Муса Җәлил. *Кечкенә дуслар.*

Мәҗит Гафури. *Чикерткә белән Кырмыска.* Шәйхи Маннур. *Яратам.*

Габдулла Тукай. *Карлыгач.* Абдулла Әхмәт. *Кышкы матурлык*

Гали Хуҗи, *Яз.* Роберт Миңнуллин. *Әни кирәк.*

**3 класс**

**Туган җир.Туган ил.**

“Туган авыл” Г. Тукай. Күктау. А.Гыйләҗев. Бердәнбер. Р.Фәйзуллин. “Ватан” сүзе. Т.Миңнуллин. Үз илем, үз республикам бар. Н.Арсланов. Киек Каз Юлы.Р.Хафизова. Туган тел нигә кирәк. Т.Миңнуллин. Әнкәм теле. Р.Әхмәтҗанов. Хәтер. Г.Хөсәенов. Ике сүз. А.Лиханов.Туган ягым.Р.Байтимеров

**Мин кем?**

“Кеше” А.Гыйләҗев. Шәхес. Граждан. Г.Хөсәенов. “Дөньяда адәм”, Балалар һәм аналар. Х.Туфан. Әти. Т.Миңнуллин. “Хыялланырга...”А.Гыйләҗев

“Бер илгизәр” И.Туктардан. Колакка әйтелгән сүз. Р.Гариф. Уйларга кирәк. Р Мингалим. Үзем турында үзем.Дөньяны таный башлау.Т.Миңнуллин.“Җиһанда үлми”,Ике юл. Г.Тукай. Китап җене кагылган малай. Г.Бәширов.

**Табигать һәм кеше.**

Авыл уянды.Г Мөхәммәтшин. Әткәйгә хат. Р.Гаташ. Кошларга. Г.Тукай. Музыкант. В.Бианки. Быел миңа әллә нәрсә булды.Р.Мингалим. Тиен белән сөйләшү.Р Төхвәтуллин. Кыр казлары.Фатих Хөсни. Бөҗәкләр белән сөйләшү.Җ.Дәрзаман. Кырмыска турында баллада.Ф.Шәфигуллин. Тәүфыйклы яшь бүреләр.Г.Хәсәнов. Бичара эт язмышы. Н.Арсланов. Алай да чишмә бар әле. М.Мәһдиев

**Тел, лөгать, гадәть вә әхлак алмашып...**

Чикерткә белән кырмыска. И.Крылов. Көзге белән маймыл. И.Крылов. Алтын әтәч турында әкият. А.Пушкин. Бородино. М.Лермонтов. Бородино. М.Лермонтов. Муму. И. Тургенев. Арыслан белән эт. Л.Толстой. Мин ничек укыдым. М.Горький. Бойе. В.Астафьевич. Кайнар таш. А.Гайдар.

**Талантлы син, Кеше туганым!**

Мәңгелек Һәйкәл. Җ.Тәрҗеманов. Сәйдәшнең бала чагы. М.Латыйфуллин. “Әгәр бу дәфтәр синең кулыңа эләксә...”. Р. Мостафин. Беренче татар балетын иҗат итүче. Р. Низамиев. Бию җене кагылган егет. Р. Батулла.

**Борын-борын заманда...**

Халык әдәбияты. Г. Тукай. Башмак. Татар әкияте. Туры сөйләгән – котылган, ялганлаган- тотылган. Татар әкияте. Бытбылдык белән төлке. Вайнах әкияте. Тылсымлы әтәч. Хакас әкияте. Җенле бабай. Чуваш әкияте. Саран белән юмарт. Татар әкияте.

**4 класс**

Туган якта җәй һәм көз. 5сәг.

М. Гафури “Ана теле”. И. Гази ”Кояш артыннан киткән тургай”. Г. Исхакый хикәяләре. Р.Миңнуллин. Җәйнең яшел аты. Ә Бикчәнтәева Көз. Бәйләнешле сөйләм үстерү. Көз турында хикәя төзү.

Татар халык авыз иҗаты. 8 сәг.

Җырлар. Мәкальләр һәм әйтемнәр. Табышмаклар. “Өч сорау” әкияте. Гакыллы хәйлә хикәяте“ . “Унөч “ әкияте. “Каракош” әкияте.

Мәшһүр татар язучылары һәм шагыйрьләре.- 28 сәг.

Г. Тукай “Исемдә калганнар”, “Китап”, “Туган авыл”. Мәсәлләр.”Сөткә төшкән тычкан”, “Бәхет”, “Арыслан илә тычкан”. Ф. Әмирхан. “Ай өстендәге Зөһрә кыз”. К.Тинчурин “Очрашу”. Ш.Камал. “Курай тавышы”. Г.Ибраһимов “Яз башы”. Якташ язучыларыбыз”. Һ. Такташ. “Кыш җыры”, “Тәүфиклы песи”, “Пи-би-бип”, “Урман”. Х.Туфан шигырьләре, “Туган тел”,. Ш. Маннур шигырьләре, М.Җәлил “Кечкенә дуслар”, “Бакчачы”, “Бер үгет”, “Урман”.

Ф. Хөсни “Сөйләнмәгән хикәя” И. Гази “Сиртмәкойрык”. С.Хәким шигырьләре. Г. Бәширов. “Язгы Сабан туйлары”. . Ә.Еники “Матурлык”. Н.Исәнбәт. Драма. Комедия. “Мыраубай батыр”, А.Гыйләҗев “Дүртәү”.

Туган якта кыш һәм яз. 4 сәг.

Н.Думави “Беренче кар”. Г.Хәсәнов “Декабрь”. Г. Камал “Масра авылында яз башы”. Г. Ибраһимов” Яз башы”

Тәрҗемә әсәрләр. 7 сәг.

Я. Гримм, В. Гримм “Кызыл калфак”. Х. К. Андерсен “Патшаның яңа киеме”. А.С.Пушкин “Балыкчы һәм балык турында әкият”. Л.Н.Толстой “Балачак”. М. Горький “Мин ничек укыдым”. М. Твен “ Том Сойер маҗаралары”. Антуан де Сент-Экзю Пери “Нәни принц”.

Шигърият дәфтәре. -6 сәг.

Утыз Имәни.” Заманга иярү турында”. Якташ язучылар. Дәрдемәнд. Шигырь, рифма, строфа. Хикәяләре. Н.Думави “Җәйге айлы төн”. Ф. Кәрим. Гармун турында. Р.Әхмәтҗанов “Тургай җыры”.

Язучылар – балаларга. 10 сәг.

К. Насыйри. “Әбүгалисина”. А.Алиш “Сертотмас үрдәк”. Р.Хафизова “Киек каз юлы”. Ш.Галиев шигырьләре.

Л. Ихсанова. “ Җир астында җиде көн”. Н.Дәүли “Каракай-йорт эте”. М.Юныс “Җиде могҗиза”, “Мисыр пирамидалары”. Г.Сабитов “Тәүге соклану”, “Тәүге шатлык”, “Тәүге матурлык”. Н.Фәттах “Энҗеле үрдәк”. Н. Әхмәдиев “Ана”, “Тәрбияле бала”.